EkBass/fiwiki-20250220-pages-articles huggingface dataset:
Solveigin laulu

Solveigin laulu on norjalaisen säveltäjän Edvard Griegin säveltämä laulu, joka sisältyy Griegin Henrik Ibsenin Peer Gynt -näytelmään säveltämään näyttämömusiikkiin. \relative c { \set Staff.midiInstrument = #"string ensemble 1" \set Score.tempoHideNote = ##t \tempo 4 = 80 \time 4/4 \set Score.barNumberVisibility = #all-bar-numbers-visible \override TupletBracket #'stencil = ##f \set Score.currentBarNumber = #1 \key a\minor % Permit first bar number to be printed \partial 4 e,4(|a b8 c d4\< e8 f\\!)| f\>( e\\!) e c a4 a8\< c\\! | c\>( b\\!) b gis gis16 e8.~ e4~ e4 } == Aiheesta muualla == * Solveigin laulu (instrumentaaliversio) archive.org * Solveigs Sang (Solveig's Song) (1867) sanoitus Luokka:Edvard Griegin teokset
Fruugo

Fruugo oli suomalainen internetin verkkokaupat yhteen koonnut kauppakeskus, jossa kukin kauppias myi tuotteitaan yhteisessä markkinapaikassa. Fruugon kauppiaiden tarjonta kattoi yli 100 000 tuotetta sadalta kauppiaalta Suomesta, Isosta-Britanniasta, Hollannista ja Ruotsista. Mukana oli tunnettuja tuotemerkkejä kuten Nike, Haglöfs, Suunto, TIGI, Redken, L’Oréal, Sony, Canon, Lego, ja Brio. Kauppiaat toimittivat tilatut tuotteet ja Fruugo huolehtii maksutapahtumasta. Koko tilaus maksettiin yhdellä kertaa, vaikka tuotteita saattoi saapua erillisissä paketeissa useista maista. Fruugoon sijoitettiin kymmeniä miljoonia euroja, mutta vuonna 2009 se tuotti tappiota 11 miljoonaa euroa. Edeltävänä vuonna tappio oli ollut 14,5 miljoonaa. Yrityksen liikevaihto tehdyistä sopimuksista jäi reiluun 8 000 euroon. Työntekijöitä Fruugolla oli jopa 77 mutta henkilöstövähennysten jälkeen heitä oli vuonna 2010 jäljellä 25. Elokuussa 2010 Fruugon ilmoitettiin yhdistyvän brittiläisen Directory Technologies Limitedin (DTL) kanssa. DTL:n kerrottiin olevan Ison- Britannian suurin itsenäinen verkkokauppa ja toimineen Fruugon kumppanina jo pitkään. Ostajana toimi Fruugo. Kauppasumma maksettiin osakkeilla ja yrityksen ilmoitettiin samalla keräävän uutta pitkäaikaista rahoitusta osakeannilla. Yhdistyneet yhtiöt jatkoivat toimintaansa Fruugon nimellä. Toukokuussa 2012 Fruugo ilmoitti jättävänsä Suomen. Työntekijöitä oli Helsingissä lopussa enää alle kymmenen. Toiminta jatkuu Isossa-Britanniassa. Marraskuussa 2012 Fruugo jätti konkurssihakemuksen koska sen varat eivät riittäneet velkojen maksuun. Niitä yhtiölle oli kertynyt 10,5 miljoonaa euron edestä eikä se kyennyt maksamaan edes niiden korkoja. Varoja kassaan jäi 14 500 euroa. Pesän ainoa omaisuus oli sen brittiläinen tytäryhtiö Fruugo.com Ltd, mutta myös se oli varaton, raskaasti tappiollinen ja kaiken lisäksi velkaa emoyhtiölleen. Yhtiön taustalla oli tunnettuja suomalaisia liike-elämän vaikuttajia, kuten entinen Nokian toimitusjohtaja Jorma Ollila ja F-Securen Risto Siilasmaa. Jälkimmäinen on pesän suurin velkoja, jonka First Fellow Oy:n saatavat ovat 2,8 miljoonaa euroa. ==Lähteet== === Viitteet === *Fruugon kotisivut Luokka:Entiset suomalaiset verkkokaupat
Solveigin laulu (romaani)

Solveigin laulu on Lassi Sinkkosen romaani vuodelta 1970. Se kuuluu Sinkkosen tunnetuimpiin teoksiin150 vuotta – 150 kirjaa, Porin kaupunginkirjasto, viitattu 12.9.2010 ja suomalaisen kirjallisuuden klassikoihin jälkirealismin edustajana.Milla Peltonen, 1970- ja 1980-luvun kirjallisuutemme ”klassikot”?, 16.4.2010, viitattu 17.9.2010 Teos on käännetty unkariksi nimellä Solveig dalaFinlit.fi, 1 ja saksaksi nimellä Solveigs Lied.Finlit.fi, 2 Kirjan pohjalta on tehty televisiosarja Solveigin laulu ja näytelmä. Itsenäinen tarinan jatko on teos Solveig ja Jussi (1973).Solveigin laulu Solveigin laulu on proletaarisen perhe-elämän kuvaus, jossa kertojana on nuori tyttö, Solveig Numminen, jonka elämäntarinan kautta muodostuu kuva kolmesta työläissukupolvesta. Se kertoo vahvojen naisten kovasta osasta helsinkiläisessä työläismiljöössä, 1930-luvulta sotavuosien läpi 1950-luvulle.Lassi Sinkkonen, Compuline.fi Lukuvinkkejä kesään, Helsingin kaupunginkirjasto, 4.7.2009, viitattu 17.9.2010 ==Palkinnot ja tunnustukset== * Kalevi Jäntin palkinto, 1971 Solveigin laulusta ja Sumuruiskusta.Kalevi Jäntin palkinnon voittajat, Hs.fi, 29.11.2006 , viitattu 17.9.2010 * Kiitos kirjasta -mitali 1971. ==Lähteet== ==Aiheesta muualla== *Solveigin laulu Elävässä arkistossa Luokka:Suomalaiset romaanit Luokka:Vuoden 1970 kirjat
Enchant (lauluyhtye)

Enchant on vuonna 2009 perustettu suomalainen poprock-lauluyhtye. == Jäsenet == *Matias Hämäläinen (tenori) *Rene Romppanen (basso) *Lassi Silventoinen (baritoni) *Sami Ulmanen (tenori) == Ura == Enchant sai alkunsa vuonna 2009 sen jäsenten ollessa oppilaina Tiirismaan lukion musiikkilinjalla Lahdessa. Kaikki yhtyeen jäsenet lauloivat lukion kamarikuorossa. Rene Romppanen ja Sami Ulmanen ovat olleet yhtyeessä alusta lähtien. Lassi Silventoinen ja Matias Hämäläinen tulivat mukaan, kun kaksi alkuperäiseen kokoonpanoon kuulunutta naispuolista jäsentä jätti yhtyeen lukiosta valmistumisen jälkeen. Vuonna 2010 Enchant sai laajempaa tunnettuutta kilpailemalla X Factorissa. Yhtye sijoittui neljänneksi yhdeksän finalistin joukosta. Samana vuonna syyskuussa Enchant allekirjoitti levytyssopimuksen Magnum Musicin kanssa. Enchant esiintyi Ruotsin kruununprinsessa Victorialle ja prinssi Danielille heidän vieraillessaan Tiirismaan lukiossa 1. marraskuuta 2010. Samana vuonna Lahti- seura ry antoi yhtyeelle Vuoden nuori lahtelainen -tunnustuksen. Vuonna 2011 Enchantilta ilmestyi single Vastenmielistä sekä pitkäsoitto Tässä hetkessä. Kesällä 2011 Enchant jäi vuoden 2013 alkuun asti ulottuvalle tauolle yhtyeen jäsenten varusmies- ja siviilipalvelusten vuoksi. Keikkatauon jälkeen lauluyhtye on keikkaillut harvakseltaan. == Levytykset == *Vastenmielistä (single) Enchantin ensimmäinen single Vastenmielistä ja sen musiikkivideo julkaistiin 1. tammikuuta 2011. Musiikin on säveltänyt Petri Munck ja laulusovituksesta vastaa Enchant. *Tässä hetkessä (pitkäsoitto) Enchantin ensimmäisen pitkäsoiton Tässä hetkessä julkaisi Magnum Music, ja se ilmestyi 2. huhtikuuta 2011.. Pop-musiikin lisäksi levy sisälsi mm. Enchantin a capella -version Juha Tapion kappaleesta Raikas tuuli. == Lähteet == == Aiheesta muualla == *Enchantin kotisivu *Levy-yhtiö Magnum Music *Fanisivu Luokka:Suomalaiset lauluyhtyeet
Adele Blanc-Secin uskomattomat seikkailut

Adele ja hirviö: Adele Blanc-Secin uskomattomat seikkailut (Les Aventures extraordinaires d'Adèle Blanc-Sec) on Jacques Tardin kuvittama ja kirjoittama ranskalainen sarjakuva-albumi. Suomeksi se julkaistiin vuonna 1998 Jalavan kustantamana ja Marja Luoman kääntämänä. Luc Besson on ohjannut sarjakuvista mukaillun elokuvan Adèle Blanc-Secin uskomattomat seikkailut vuonna 2010.Elokuvan kotisivu == Lähteet == ==Aiheesta muualla== * Tardi - Les Aventures Extraordinaires d'Adèle Blanc-Sec Luokka:Sarjakuva-albumisarjat
Korína Tsopéi

Kyriakí ”Korína” Tsopéi (, kansainvälisesti usein Corinna Tsopei, s. 21. kesäkuuta 1944, Ateena) on vuoden 1964 Miss Universum -kilpailun voittaja. Suomessa hän tuli kuitenkin enemmän tunnetuksi naispääosasta elokuvassa Mies hevosena. Luokka:Elävät henkilöt Luokka:Kreikkalaiset näyttelijät Luokka:Miss Universum -kilpailun voittajat Luokka:Vuonna 1944 syntyneet
Lohuton

Lohuton (kirjakielellä "lohduton") on kuopiolaisen metalliyhtye Verjnuarmun kolmas studioalbumi, joka julkaistiin 27. lokakuuta 2010. Se debytoi Suomen virallisen listan sijalla 29. Kappaleesta ”Kuvajaenen” kuvattiin musiikkivideo. ==Kappaleet== # # # # # # # # # # == Kokoonpano == ;Yhtye * Puijon Perkele – laulu * Viitakemies – soolokitara, taustalaulu * Tervapiru – rytmikitara * Woema – basso * Musta Savo – rummut, laulu ;Tuotanto * Tero Holopainen – äänittäjä * Vellu Kuronen – äänittäjä, miksaaja * Kimmo Hämäläinen – äänittäjä, miksaaja * Janne Tolsa – äänittäjä, miksaaja * Tarmo Luostarinen – kansikuva == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Kaaoszine: 9/10Kaaoszine: Levyarvio * Lammaszine: Lammaszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Verjnuarmun albumit Luokka:Vuoden 2010 albumit
An Kum-ae

An Kum-ae (; s. 3. kesäkuuta 1980) on pohjoiskorealainen judoka ja olympiavoittaja. Hän kilpailee alle 52-kiloisten sarjassa, jossa hän voitti olympiakultaa Lontoossa 2012 ja hopeaa Pekingissä 2008. An on voittanut myös kaksi pronssimitalia MM-kisoissa, yhden kulta- ja pronssimitalin Aasian kisoissa ja yhden pronssin Aasian-mestaruuskilpailuista. == Lähteet == Luokka:Pohjoiskorealaiset judokat Luokka:Pohjoiskorealaiset olympiavoittajat Luokka:Vuonna 1980 syntyneet Luokka:Elävät henkilöt
Alkuperäiskansojen oikeudet

Alkuperäiskansojen oikeuksilla tarkoitetaan erityisesti alkuperäiskansoille säädettyjä oikeuksia. Näihin sisältyvät perusoikeudet, kuten oikeus koskemattomuuteen, mutta myös oikeus maanomistukseen, kieleen ja uskontoon. Oikeudet voidaan nähdä alkuperäiskansojen tunnustamisena kansana. Tätä voidaan käyttää pyrittäessä edistämään alkuperäiskansojen asemaa ja säädettäessä niiden muista oikeuksista. Alkuperäiskansojen oikeuksia käsittelevä julistus (Declaration on the Rights of Indigenous Peoples) hyväksyttiin YK:n yleiskokouksessa vuonna 2007Suomen painopisteet, Alkuperäiskansojen oikeuksien parantaminen; Suomen ulkoasiainministeriö . Julistus ei ole oikeudellisesti sitova eikä sillä luoda uusia oikeuksia.Professori suhtautuu skeptisesti valtioiden haluun edistää alkuperäiskansojen oikeuksia proaktiivisesti Yle 24.9.2014. == Katso myös == * Saamelaiskäräjät * Itsenäisten maiden alkuperäis- ja heimokansoja koskeva yleissopimus == Lähteet == ==Aiheesta muualla== * United Nations Declaration on the Rights of Indigenous Peoples 2007 (YK:n alkuperäiskansojen oikeuksien julistus) * Yhdistyneiden kansakuntien julistus alkuperäiskansojen oikeuksista Ulkoasiainminiseriön julkaisuja 5/2016. Luokka:Oikeudet ja vapaudet Luokka:Alkuperäiskansat Luokka:Tasa-arvo
Manu Tupou

Manu Tupou (5. tammikuuta 1935 Lomaloma, Fidži – 5. kesäkuuta 2004 Los Angeles) oli fidžiläis-amerikkalainen näyttelijä, Suomessa parhaiten tunnettu sioux-päällikön roolista elokuvassa Mies hevosena, mutta Yhdysvalloissa pikemminkin teatterinäyttelijänä jonka meriittilistalla olivat sellaiset instituutiot kuin American Academy of Dramatic Arts ja Actors Studio. Tupou perusti myös 1970-luvulla oman teatteriryhmän, American Repertory Company ja toimi sen jälkeen pääasiassa opettajana. Hänen tunnetuin oppilaansa lienee Eric Roberts. Luokka:Yhdysvaltalaiset näyttelijät Luokka:Fidžiläiset näyttelijät Luokka:Vuonna 1935 syntyneet Luokka:Vuonna 2004 kuolleet
Mönkhbaataryn Bundmaa

Mönkhbaataryn Bundmaa (; s. 4. syyskuuta 1985) on mongolialainen judoka. Hän kilpailee alle 52-kiloisten sarjassa, jossa hän on voittanut MM-kilpailuista yhden henkilökohtaisen ja kaksi joukkuemitalia, Aasian kisoista kaksi sekä Aasian-mestaruuskilpailuista kuusi mitalia. Bundmaa on voittanut samassa painoluokassa myös kultaa vuoden 2007 universiadeista. Hän on osallistunut olympialaisiin kahdesti. Pekingissä 2008 Bundmaa oli jaetulla 19. tilalla hävittyään ainoaksi jääneen ottelunsa, Lontoossa 2012 hän oli yhdellä voitolla ja tappiolla jaetulla yhdeksännellä sijalla. == Lähteet == Bundmaa, Mönkhbaataryn Bundmaa, Mönkhbaataryn Luokka:Elävät henkilöt
Dalton Grant

Dalton Grant (s. 8. huhtikuuta 1966 Hackney) on brittiläinen korkeushyppääjä. Hän on voittanut Britannian mestaruuden korkeushypyssä neljästi. Grantin ulkoratojen ennätys on yleisurheilun vuoden 1991 maailmanmestaruuskilpailuissa, Tokiossa hypätty 236 cm. Hallissa Grantin ennätys on 237 cm. == Aiheesta muualla== * Luokka:Brittiläiset korkeushyppääjät Luokka:Vuonna 1966 syntyneet Luokka:Elävät henkilöt
Nancey Murphy

Nancey Murphy on yhdysvaltalainen kristillinen filosofi, joka on työssään ollut erityisen kiinnostunut tieteen ja uskonnon suhteesta ja kristillisestä materialismista. == Elämä == Nancey Murphy on toiminut kristillisen filosofian professorina Fuller Theological Seminarissa vuodesta 1989 lähtien. Hän valmistui maisteriksi 1973 Creightonin yliopistosta aineinaan filosofia ja psykologia. Hän suoritti filosofian tohtorin arvon tieteen filosofiassa vuonna 1980 Kalifornian yliopistosta, Berkeleyssä ja teologin tohtorin arvon 1987 Graduate Theology Unionissa, Berkeleyssä. Vuonna 1998 Murphy valittiin Creighton yliopiston vuoden alumniksi ja 2006 hänet valittiin GTU:n Vuoden alumniksi. Vuonna 1999 hän liittyi J.K Russell Fellowksi teologian ja luonnontieteen keskukseen (Center for Theology and Natural Sciences). Hänet valittiin myös kansainväliseen tieteen ja uskonnon yhteisöön (International Society for Science and Religion). Vuonna 2007 Los Angeles Magazine nimesi hänet yhdeksi sadasta vaikutusvaltaisimmasta henkilöstä. Murphy toimii pastorina baptisteja lähellä olevassa kirkkokunnassa Church of the Brethren.. == Filosofia == Filosofiassa Murphy painottaa erityisesti näkemystä, että tiede on otettava vakavasti myös uskonnon alueella. Hän kannattaa kristillistä materialismia, eli aineellista käsitystä ihmisestä. Hänen mukaansa kristillinen ihmiskäsitys on myös Raamatussa aineellinen ja termit kuten "henki" viittaavat vain suhteisiin ihmisen ja jonkin muun välillä. == Teokset == * 2007. (toim. W. S. Brownin kanssa) Did My Neurons Make Me Do It?: Philosophical and Neurobiological Perspectives on Moral Responsibility and Free Will, Oxford University Press. ISBN 0199568235 * 2006. Bodies and Souls, or Spirited Bodies? Cambridge University Press. ISBN 0521676762 * 2002. Religion and Science: God, Evolution, and the Soul (toim. Carl S. Helrich), Pandora Press. * 1997. Reconciling Theology and Science: A Radical Reformation Perspective, Pandora Press. ISBN 0969876246 * 1997. Anglo-American Postmodernity: Philosophical Perspectives on Science, Religion, and Ethics, Westview Press. ISBN 0813328691 * 1996. (George F.R. Ellisin kanssa) On the Moral Nature of the Universe: Theology, Cosmology, and Ethics, Fortress Press. ISBN 0800629833 * 1996. Beyond Liberalism and Fundamentalism: How Modern and Postmodern Philosophy Set the Theological Agenda, Trinity Press International. ISBN 1563381761 * 1994. Reasoning and Rhetoric in Religion, Trinity Press International. ISBN 1579107729 * 1990. Theology in the Age of Scientific Reasoning, Cornell University Press. ISBN 0801481147 ==Lähteet== == Aiheesta muualla == * * * Kirja-arvio: Nancey Murphy, Bodies and Souls, or Spirited Bodies? *Videoleike: A Conversaton with Nancey Murphy and Jeffrey Schloss Youtube Luokka: Kristilliset filosofit Luokka:Yhdysvaltalaiset teologit Luokka:Syntymävuosi puuttuu Luokka:Elävät henkilöt
Anna-Leena Uotila

Anna-Leena Dagny Uotila () oli suomalainen lapsinäyttelijä. Hän tuli tunnetuksi vuonna 2008 esitetystä Harvoin tarjolla -televisiosarjasta, jossa hän esitti lääkäriperheen tytärtä, Ellaa. Hän palasi rooliin myös vuonna 2012 esitetyssä Maailma on valmis -jatkosarjassa. Vuosina 2008–2011 Uotila esitti Adaa televisiosarjassa Kotikatu. Elokuvassa Sisko tahtoisin jäädä Uotila näytteli Emilian pikkusiskoa Elsaa. Hän sai roolityöstään kehuja ja Emilian ja Elsan suhdetta kuvailtiin aidoksi. == Yksityiselämä == Hän oli käsikirjoittaja Johanna Hartikaisen ja elokuvaaja Pekka Uotilan tytär. Uotila kuoli aivokasvaimeen 20-vuotiaana 15. elokuuta 2019. == Filmografia == Elokuvat Elokuvat Elokuvat Vuosi Nimi Rooli 2010 Sisko tahtoisin jäädä Elsa Televisio Televisio Televisio 2008–2011 Kotikatu Ada 2008 Harvoin tarjolla Ella Urpola 2012 Maailma on valmis Ella Urpola == Lähteet == == Aiheesta muualla == * * Luokka:Suomalaiset lapsinäyttelijät Luokka:Suomalaiset televisionäyttelijät Luokka:Vuonna 1999 syntyneet Luokka:Vuonna 2019 kuolleet
Alina Astafei

Alina Astafei (s. 7. kesäkuuta 1969 Bukarest) on saksalainen entinen korkeushyppääjä, joka edusti Romaniaa vuoteen 1995 saakka. Ennen vuotta 1995 hänet tunnettiin nimellä Galina Astafei. Astafei voitti hopeaa Barcelonan olympialaisissa 1992 hypättyään tasan kaksi metriä. Hän voitti Romanian kansalaisena myös kultaa vuoden 1989 universiadeissa ja sijoittui viidenneksi Soulin olympialaisissa 1988. Saatuaan Saksan kansalaisuuden Astafei voitti kultaa sisäratojen MM-kisoissa 1995 ja hopeaa saman vuoden ulkoratojen MM- kisoissa. Myöhemmin hän myös voitti pronssia EM-kisoista 1998 ja sijoittui viidenneksi Atlantan olympialaisissa 1996 tuloksellaan 196 cm. == Ennätykset == Lähde: IAAF * Korkeushyppy: 201 cm (1995) * Korkeushyppy (sisäradat): 204 (1995) == Lähteet == Luokka:Romanialaiset korkeushyppääjät Luokka:Saksalaiset korkeushyppääjät Luokka:Romanialaiset olympiamitalistit Luokka:Vuonna 1969 syntyneet Luokka:Elävät henkilöt
Pyhän Pietarin kirkko (Brighton)

Pyhän Pietarin kirkko (), on Brightonissa, Englannissa sijaitseva anglikaaninen kirkko. Kirkko sijaitsee lähellä Brightonin keskustaa kahden päätien, A23:n ja A270:n välissä. Kirkko rakennettiin vuosina 1824–1828 ja sen suunnitteli Charles Barry, ja se on hieno esimerkki Viktoriaaninen aikakausi edeltäneestä uusgotiikan tyylistä. Kirkko on kuulunut Brightonin seurakunnalle vuodesta 1873 ja siihen viitataan joskus epävirallisesti "Brightonin katedraalina". == Historia == Pyhän Pietarin kirkko rakennettiin alun perin kappeliksi. Kirkon suunnittelun avoimen kilpailun voitti Charles Barry vain hieman yli kaksikymmentävuotiaana. Kirkko rakennettiin arviolta 1300- ja 1400-lukujen kohtisuoran ja myöhäisen gotiikan tyyliseksi. Kirkon rakentaminen aloitettiin toukokuussa 1824 paikkaan, joka oli siihen aikaan kaupungin "sisäänkäynti", nykyään kaupungin keskustaa. Barry suunnitteli vuonna 1841 kirkkoon tornin, jota ei kuitenkaan koskaan rakennettu. Sivukäytävissä oli alun perin taideteoksia, mutta ne poistettiin Oxfordin liikkeen seurauksena. Barryn kuusikulmainen alttarikomero purettiin vuonna 1898 suuremman, Somers Clarken ja J. T. Mickelthwaiten suunnitteleman, hiekkakivestä tehdyn pääkuoren tieltä. Rakennustyö jatkui vuoteen 1906 saakka. Uusi pääkuori, 16,2 m korkea ja 10,7 m leveä, siunattiin Canterburyn arkkipiispan läsnäollessa. Pyhän Pietarin kirkossa on valikoima lasimaalattuja ikkunoita, joista suurin osa on Charles Eamer Kempen tekemiä. Kirkon pohjoisosassa on ikkuna kuningatar Viktorian muistoksi. == Aiheesta muualla == *St Peterin kirkon kotisivut Luokka:Englannin kirkot Luokka:Brightonin rakennukset ja rakennelmat Luokka:Kivikirkot
Lámpros Papakóstas

Lámpros Papakóstas (; s. 20. lokakuuta 1969 Kardítsa) on kreikkalainen entinen yleisurheilija, joka kilpaili korkeushypyssä. Hän edusti seuratasolla Gymnastikós Athlitikós Sýllogos Kardítsaa ja AS Aris Thessalonikia. Papakóstas voitti sisäratojen MM-kisoissa kaksi hopeamitalia, vuosina 1995 ja 1997. Hän sijoittui toiseksi myös alle 20-vuotiaiden MM-kisoissa 1988. Papakóstas voitti maansa mestaruuden kahdeksan kertaa vuosina 1988-2000. Hän osallistui olympialaisiin kahdesti, vuosina 1992 ja 1996. Papakóstas sijoittui yhdeksänneksitoista Barcelonan kisoissa 1992, mutta oli kuudes Atlantassa 1996. == Ennätykset == * Korkeushyppy: 236 cm (1992) == Lähteet == Luokka:Elävät henkilöt Luokka:Kreikkalaiset korkeushyppääjät Luokka:Vuonna 1969 syntyneet
Rauli Levonen

Rauli Levonen (15. heinäkuuta 1953 Pori – 1. joulukuuta 1981) oli suomalainen jääkiekkoilija. Hän edusti koko pääsarjauransa ajan Porin Ässiä vuosina 1972–1981. Levonen pelasi SM-sarjassa ja SM-liigassa yhteensä 262 runkosarjaottelua tehoin 82+56=138. Jäähyminuutteja hän keräsi 214. Ässissä Levonen voitti Suomenmestaruuden 1978, SM-hopeaa 1979 ja 1980 sekä SM-pronssia 1976. Hän teki kevään 1976 pudotuspeleissä tehot 4+2=6, joilla Levonen jakoi pistepörssin voiton HIFK:n Timo Parkkosen kanssa. Kaudella 1981–1982 Levonen pelasi vielä Kiekko-Salamoiden riveissä III-divisioonaa. Hän kuoli joulukuussa 1981 sydänkohtaukseen vain 28-vuotiaana. Levonen tunsi kipua sydämessään 1. joulukuuta 1981 pelatussa ottelussa HC Ganal Raumaa vastaan. Hänet vietiin sairaalaan, jossa hän kuoli.Jääkiekkolehti 6/1994 ==Muuta== Levosen pojat Jarno (s. 1972) ja Toni (s. 1975) ovat pelanneet jääkiekkoa. Heistä Jarno on pelannut SM-liigassakin. Rauli Levosen serkut ja hänen setänsä Jaakon pojat Ari-Pekka, Jarkko, Harri, Jyrki ja Jari ovat pelanneet myös jääkiekkoa, heistä Jarkko, Jyrki ja Jari SM-liigassa asti. ==Tilastot== 1972–1973 Ässät SM-sarja 4 0 0 0 0 – – – – – 1973–1974 Ässät SM-sarja 15 6 2 8 2 – – – – – 1974–1975 Ässät SM-sarja 36 4 5 9 10 – – – – – 1975–1976 Ässät SM-liiga 36 13 4 17 43 4 4 2 6 14 1976–1977 Ässät SM-liiga 33 19 7 26 14 – – – – – 1977–1978 Ässät SM- liiga 36 19 10 29 46 9 1 1 2 11 1978–1979 Ässät SM-liiga 36 7 10 17 32 8 0 0 0 2 1979–1980 Ässät SM-liiga 36 11 11 22 41 7 2 2 4 0 1980–1981 Ässät SM-liiga 30 3 7 10 8 – – – – – 1981–1982 KiSa III-divisioona – – – – – – – – – – 9 kautta yhteensä SMS/SML 262 82 56 138 214 28 7 5 12 27 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1953 syntyneet Luokka:Vuonna 1981 kuolleet
Avinguda Tibidabon metroasema

Avinguda Tibidabo on Barcelonan metron linjan 7 pääteasema. Se on avattu vuonna 1954 ja sijaitsee Sarrià-Sant Gervasin alueella. Avinguda Tibidabon asemalta on vaihtoyhteys Tramvia Blau -raitiotiehen, joka puolestaan tarjoaa vaihtomahdollisuuden Tibidabo-vuorelle vievään Funicular del Tibidaboon. == Aiheesta muualla == *Avinguda Tibidabon asema Trens de Catalunya -sivustolla Luokka:Barcelonan metroasemat
Lemmenleikit

Lemmenleikit on suomalainen draamasarja, joka esitettiin Yle TV2 -kanavalla keväällä 2008. Sarjassa on yhteensä neljä osaa. Sarjan katsotuin jakso on sarjan avausjakso, joka sai keskimäärin 318 000 katsojaa. Lemmenleikit on ensimmäinen suomalainen televisiosarja, joka on kuvattu HD- teräväpiirtotekniikalla. ==Näyttelijät== ===Päänäyttelijät=== *Elmer Bäck (Harri Raumala) *Saija Lentonen (Elina Jokinen) *Pelle Heikkilä (Ande Toivola) *Pihla Viitala (Janina Lundberg) ===Muissa rooleissa=== *Linda Zilliacus (Ann- Maj Sundman) *Olli Ikonen (Pekka Laukko) *Tiina Lymi (Linda) *Marja Packalén (päätoimittaja) *Esko Roine (Kalle Rundqvist) *Ville Haapasalo (Samuli Harjanne) ==Jaksot== Jakso Nimi Ensiesitys Uusinta 1\. Hedelmällinen lakitapaus 27.02.2008 06.09.2010 2\. Suhteen markkina-arvo 05.03.2008 13.09.2010 3\. Intiimi haastattelu 12.03.2008 20.09.2010 4\. Harkinnanvaraisia sosiaalitoimia 19.03.2008 27.09.2010 ==Lähteet== Luokka:2000-vuosikymmenen suomalaiset draamasarjat Luokka:Yle TV2:n televisio-ohjelmat
Jarkko Levonen

Jarkko Levonen (29. huhtikuuta 1953 – 8. helmikuuta 1991) oli suomalainen jääkiekkoilija, joka edusti vuosina 1971–1975 Porin Ässiä SM-sarjassa. Hän pelasi SM-sarjan runkosarjassa yhteensä 130 ottelua tehoin 10+8=18. Jäähyminuutteja kertyi 21. Jo pelaajauransa lopettanut Levonen oli 8. helmikuuta 1991 kaverinsa kanssa pilkillä Ahlaisten lähistöllä. Kotimatkalla pilkkipaikalta hän oli ratissa, kun huono sään vuoksi Levonen ajoi autonsa mereen ja hukkui. Eloon jäänyt kaveri yritti pelastaa hänet sukeltamalla, turhaan. Levonen oli kuollessaan vain 37-vuotias. ==Muuta== Levosen veljet Ari-Pekka, Harri, Jyrki ja Jari ovat pelanneet myös jääkiekkoa, heistä Jyrki ja Jari SM-liigassa. Heidän serkkunsa Rauli Levonen ja Raulin poika Jarno pelasivat myös SM-liigassa. ==Tilastot== 1971–1972 Ässät SM-sarja 32 3 3 6 8 – – – – – 1972–1973 Ässät SM-sarja 32 2 1 3 2 – – – – – 1973–1974 Ässät SM-sarja 32 1 2 3 11 – – – – – 1974–1975 Ässät SM-sarja 34 4 2 6 0 – – – – – 4 kautta yhteensä SM-sarja 130 10 8 18 21 – – – – – ==Lähteet== * * Luokka:Suomalaiset jääkiekkoilijat Luokka:Vuonna 1953 syntyneet Luokka:Vuonna 1991 kuolleet
Kasper Roslander

Kasper Matias Roslander (s. 20. maaliskuuta 1992) on suomalainen kalpamiekkailija, joka edustaa miekkailuseura Habdaa. Roslanderin valmentajana toimii unkarilainen András Tóth. == Historia == Kasper aloitti miekkailuharrastuksen vuonna 1999 muiden harrastusten ohella. Miekkailusta tuli Kasperille heti päälaji. Hän on miekkaillut kilpailutasolla vuodesta 2002 ja kuulunut Suomen maajoukkueeseen vuodesta 2007 lähtien. == Parhaat saavutukset == * PM 15 v. 3. sija vuonna 2006 * SM 17 v. 3. sija vuonna 2007 * SM 20 v. 1. sija vuonna 2008 * PM 17 v. 1. sija vuonna 2008 * SM 17 v. joukkue 1. sija vuonna 2008 * SM 20 v joukkue 1. sija vuonna 2008 * SM seniorit joukkue 2. sija vuonna 2008 * SM 17 v 2. sija vuonna 2009 * SM 20 v joukkue 1. sija vuonna 2009 * Junioreiden Masters kisa 1 sija vuonna 2009 * SM 17 v joukkue 2. sija vuonna 2009 * SM 20 v 3. sija vuonna 2009 * SM 17 v 1. sija floretissa vuonna 2009 * SM aikuiset 3. sija joukkuefloretissa vuonna 2009 * PM 20 v 3. sija vuonna 2009 * PM 20 v joukkue 1. sija vuonna 2009 * SM aikuiset joukkue 1.sija vuonna 2009 * SM aikuiset 2. sija vuonna 2010 * 20v. Master 1. sija vuonna 2010 * Senioreiden MC hopea 2011 * Olympia kamppailutapahtuman voitto 2011 * SM alle 20 v. sarjassa 1.sija 2012 * EM alle 20 v. sarjassa 31. Sija 2012 * MM juniorit. 38. Sija 2012 * Satelliitti MC Kulta 2012 * Satelliitti MC Hopea 2012 * Weisser Bär kilpailun 5.sija 2013 * Weisser Bär U23 sarjassa Hopea 2013 * SM aikuisten pronssi 2013 Luokka:Suomalaiset miekkailijat Luokka:Vuonna 1992 syntyneet Luokka:Elävät henkilöt
Hurrikaani Edna

Hurrikaani Edna oli luokan 3 hurrikaani, joka surmasi 20 ihmistä ja aiheutti noin 40 miljoonan dollarin vahingot. Se kehittyi hurrikaaniksi 7. syyskuuta 1954, osui maihin Cape Codissa 11. syyskuuta ja liikkui Mainen kautta itäiseen Kanadaan. ==Lähteet== Edna
Unikkoöljy

Unikkoöljy eli unikonsiemenöljy on kirkas, kellertävä kuivuva kasviöljy. Sitä käytetään ruokaöljynä, voiteisiin ja öljyvärien sideaineena. Unikkoöljy sisältää tyydyttymättömiä rasvahappoja. Sitä valmistetaan kylmäpuristamalla unikon siemenistä, koska kuumapuristus tuottaa tummaa ja vernissamaista öljyä. Elintarvikkeena unikkoöljy sisältää muun muassa paljon E-vitamiinia. Unikkoöljy on pellavaöljyä ohuempaa ja kuivuu hitaammin, joten se lisää työskentelyaikaa. Paitsi maalausnesteenä, sitä käytetään öljymaalauksessa sideaineena ja loppuvernissana. Se toimii hyvin vaaleiden ja kylmien värien kanssa, koska siinä ei ole kellertävää sävyä kuten pellavaöljyssä.Olio di Papavero, Minoa.fi Viitattu 12.9.2010 Unikkoöljyä on käytetty maalausten sideaineena jo pitkään. Yksi vanhimpia maalauksia, jossa sitä todennäköisesti on käytetty, on löydetty afganistanilaisesta luolamaalauksesta noin vuodelta 640 eaa.Rozella Lorenzi: Oldest Oil Paintings Found in Afghanistan Discovery News 19.2.2008 ==Lähteet== Luokka:Maalausmateriaalit Luokka:Ruokaöljyt
Moment of Glory

Moment of Glory on saksalaisen hard rock -yhtye Scorpionsin ja Berliinin filharmonikoiden vuonna 2000 julkaisema albumi. ==Kappaleet== ===Videon kappaleet=== ==Kokoonpano== * Klaus Meine – laulu * Matthias Jabs – kitara, taustalaulu * Rudolf Schenker – kitara, taustalaulu * Ralph Rieckermann – basso, taustalaulu * James Kottak – rummut, lyömäsoittimet, taustalaulu === Vierailevat === * Lyn Liechty - laulu (Here in My Heart) * Ray Wilson - laulu (Big City Nights) * Zucchero - laulu (Send Me An Angel) == Arvostelut == * AllMusic: Scorpions: Moment Of Glory Viitattu 1.1.2023. * Soundi: Scorpions: Moment Of Glory Viitattu 1.1.2023. == Lähteet == == Aiheesta muualla == * * Luokka:Vuoden 2000 albumit Luokka:Scorpionsin albumit
Melonta kesäolympialaisissa 1980

Vuoden kesäolympialaisten melonta järjestettiin 30. heinäkuuta - 2\. elokuuta 1980 Moscow Canoeing and Rowing Basinissa, Moskovassa, Neuvostoliitossa. Tämä oli kymmenes kerta kun laji oli mukana olympialaisten ohjelmassa virallisena lajina. Mukana oli 180 osanottajaa 23 eri maasta. Tapahtumia oli 11. == Mitalistit == === Miehet === Tapahtuma Kultaa Hopeaa Pronssia Kanadalaisyksikkö 500 metriä Sergei Postrekhin Ljubomir Ljubenov Olaf Heukrodt Kanadalaisyksikkö 1 000 metriä Ljubomir Ljubenov Sergei Postrehin Eckhard Leue Kanadalaiskaksikko 500 metriä László Foltán István Vaskuti Ivan Patzaichin Petre Capusta Borislav Ananijev Nikolai Ilkov Kanadalaiskaksikko 1 000 metriä Ivan Patzaichin Toma Simionov Olaf Heukrodt Uwe Madeja Vasil Jurtšenko Juri Lobanov Kajakkiyksikkö 500 metriä Vladimir Parfenovitš John Sumegi Vasile Dîba Kajakkiyksikkö 1 000 metriä Rüdiger Helm Alain Lebas Ion Bîrlădeanu Kajakkikaksikko 500 metriä Vladimir Parfenovitš Sergei Tšuhrai Espanja Herminio Menéndez Guillermo del Riego Rüdiger Helm Bernd Olbricht Kajakkikaksikko 1 000 metriä Vladimir Parfenovitš Sergei Tšuhrai István Szabó István Joós Espanja Luis Gregorio Ramos Herminio Menéndez Kajakkinelonen 1 000 metriä Rüdiger Helm Bernd Olbricht Harald Marg Bernd Duvigneau Mihai Zafiu Vasile Dîba Ion Geantă Nicuşor Eşanu Borislav Borisov Božidar Milenkov Lazar Khristov Ivan Manev === Naiset === Tapahtuma Kultaa Hopeaa Pronssia Kajakkiyksikkö 500 metriä Birgit Fischer Vanja Geševa-Tsvetkova Antonina Melnikova Kajakkikaksikko 500 metriä Carsta Genäuß Martina Bischof Galina Kreft-Aleksejeva Nina Gopova-Trofimova Éva Rakusz Mária Zakariás == Mitalitaulukko == 1\. 4 2 2 8 2\. 4 1 3 8 3\. 1 2 2 5 3\. 1 2 2 5 5\. 1 1 1 3 6\. Espanja 0 1 1 2 7\. Australia 0 1 0 1 7\. Ranska 0 1 0 1 == Lähteet == *Canoeing at the 1980 Moskva Summer Games Luokka:Kesäolympialaiset 1980 1980
Bion (satelliitti)

Bion on Neuvostoliiton aloittama satelliittisarja, joissa tehdään 6–22 päivän lennoilla bioteknisiä kokeita. Satelliitteja on kutsuttu myös Biokosmos- satelliiteiksi, koska ne ovat kantaneet myös Kosmos-satelliittitunnusta. Venäjä on tehnyt 1990-luvulla Bion- lentoja.https://web.archive.org/web/20070227114941/http://home.earthlink.net/~cliched/space/spacecraft/bion/bion.html Neuvostoliiton biosatelliittiohjelma alkoi vuonna 1966 Kosmos 110-lennolla ja jatkui vuonna 1973 Kosmos 605-lennolla. Neuvostoliitto pyysi Yhdysvaltoja lennättämään biologisia kokeitaan Bion-satelliiteissa vuonna 1974 Yhdysvaltain päätettyä oman ohjelmansa vuonna 1969 (yhdysvaltalainen Discoverer-ohjelma oli vakoilusatelliittien peiteohjelma, joten tässä tarjouksessa on voinut olla ironiaa mukana). Yhdysvallat alkoi yhteistyön vuonna 1975, jolloin yhdysvaltalaisia laitteita lensi Kosmos 782-lennolla. Bion-satelliitti perustui Zenit-vakoilusatelliitin runkoon. 1970-luvun alun Bion-lennot testasivat kudosnäytteiden avulla säteilyn vaikutusta ihmisen kudoksiin. Ohjelmaan kuului myös Zenit-kantoraketin ylimmän vaiheen kuljettamat Nauka- yksiköt, jotka nekin pystyivät kuljettamaan 90 kg testilaitteita. Nasa on osallistunut kaikkiaan 9 Bion-lentoon, joissa on ollut yli 100 yhdysvaltalaista koetta.http://www.fundamentalbiology.arc.nasa.gov/science/SC_SFpast.html ==Satelliitit== *Kosmos 110, 1966 *Bion 1 eli Kosmos 605, 1973 *Bion 2 eli Kosmos 690, 1974 *Bion 3 eli Kosmos 782, 1975 *Bion 4 eli Kosmos 936, 1977 *Bion 5 eli Kosmos 1129, 1979 *Bion 6 eli Kosmos 1514, 1983 *Bion 7 eli Kosmos 1667, 1985 *Bion 8 eli Kosmos 1887, 1987 *Bion 9 eli Kosmos 2044, 1989 *Bion 10 eli Kosmos 2229, 1992 *Bion 11 eli 1996. == Lähteet == ==Aiheesta muualla== *Zenit Satellites - Bion Variant *Astronautix, Bion *TsSKB, Bion images (Russian) *RW Ballard, and JP Connolly. U.S./U.S.S.R. joint research in space biology and medicine on Cosmos biosatellites. FASEB J. 4: 5-9. (Overview of Bion 1 to 9) Luokka:Satelliitit Luokka:Neuvostoliiton avaruustoiminta Luokka:Venäjän avaruustoiminta hu:Bion–2
Radviliškis

Radviliškis on pohjoisessa Liettuassa, Šiauliain läänissä sijaitseva kaupunki. Se on Radviliškisin kunnallispiirin hallinnollinen keskus. Vuonna 2010 kaupungin väkiluku oli 19 185 asukasta.Population at the beginning of the year by city / town and year, Liettuan tilastokeskus. Viitattu 12.9.2010. ==Historia== Radviliškisin kaupunki mainitaan ensimmäisen kerran kirjallisissa lähteissä vuonna 1567 M. Downar-Zapolskyn kirjoittamassa veronmaksajia ja valtiontaloutta käsittelevässä kirjassa. Nimi Radviliškis on alun perin lähtöisin liettualaiselta Radvilan magnaattisuvulta, joka hallitsi kaupunkia vuodesta 1546 vuoteen 1764. Kaupunki on ollut historiallisesti ja on yhä tärkeä rautateiden solmukohta. Rautatie kaupunkiin saapui 1870 (linja Venäjän keisarikunnan satamakaupunki Liepāja–Vilna–Minsk–Homel–Ukrainan Romny); jo 1873 Radviliškisin rautatieasemasta tuli risteyspaikkakunta itään Daugavpilsiin ja edelleen Moskovaan johtavan poikittaisradan rakentamisen seurauksena. == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Shunji Karube

Shunji Karube (; s. 8. toukokuuta 1969) on japanilainen entinen yleisurheilija, joka kilpaili pikajuoksussa ja 400 metrin aitajuoksussa. Hän edusti seuratasolla Fujitsua. Karube voitti 400 metrin juoksussa pronssia sisäratojen MM-kisoissa 1997 ja 400 metrin aitajuoksussa kultaa Aasian kisoista 1994. Lisäksi hän sai Itä-Aasian kisoista kultaa 400 metrin aitajuoksusta ja hopeaa 400 metriltä. Karube osallistui olympialaisiin kahdesti, vuosina 1996 ja 2000. Hän osallistui molempina vuosina 4 × 400 metrin viestiin, jonka lisäksi hän oli mukana 400 metrin aitajuoksussa Atlantan kisoissa 1996. Karuben paras olympiasijoitus on viides tila, jonka hän saavutti maansa joukkueen mukana 4 × 400 metrin viestissä vuonna 1996. == Ennätykset == Lähde: IAAF * 400 m: 45,85 s (2000) * 400 m aidat: 48,34 (1997) * 400 m (sisäradat): 45,76 (1997) == Lähteet == Luokka:Japanilaiset pikajuoksijat Luokka:Japanilaiset 400 metrin aitajuoksijat Luokka:Vuonna 1969 syntyneet Luokka:Elävät henkilöt
Jubileinyi (satelliitti)

Jubileinyi (, "juhlavuosi") on venäläinen teknologiakoesatelliitti (mikrosatelliitti), jonka rakensi Rešetnjov- yhtiö.http://www.rian.ru/technology/cosmos/20080122/97519139.html Ria Novosti - Спутник малого класса "Юбилейный" доставлен на космодром "Плесецк" Se juhlisti Sputnikin 50-vuotislentoa. Jubileinyi laukaistiin matalalle Maan kiertoradalle 23. toukokuuta 2008 Rockot-kantoraketilla Plesetskin kosmodromilta.http://www.spaceflightnow.com/news/n0805/23rockot/ |title=Russia launches relay craft, commemorative satellite |publisher=Spaceflight Nowhttp://space.skyrocket.de/doc_sdat/yubileyniy.htm Satelliitti lähetti radioamatööritaajuuksilla taajuuksilla video-ohjelmaa, joka kertoi Neuvostoliiton avaruusohjelmasta.http://www.npopm.com/?cid=news_ivent&nid;=58 NPO PM - Preparation for “Yubileiny” satellite launching http://english.pravda.ru/science/tech/14-04-2009/107399-Russian_scientists-0 Russian scientists test perpetual motion machine in space ==Lähteet== Luokka:Satelliitit Luokka:Venäjän avaruustoiminta Luokka:Vuoden 2008 avaruustoiminta
Rešetnjov-yhtiö

Rešetnjov-yhtiö eli OAO ”ISS” () on venäläinen avaruusteknologiaa kehittävä yhtiö.JSC Information Satellite Systems - Reshetnev Company russianavia.net Sen päätoimipiste on Etelä-Siperian Železnogorskissa.Harvey, B. The Rebirth of the Russian Space Program: 50 Years After Sputnik, New Frontiers. Springer,2007 Yhtiössä työskentelee noin 7 700 ihmistä.The JSC “ISS - Reshetnev Company” | Personnel Yhtiö rakentaa tietoliikenne- ja paikannussatelliitteja, muun muassa Ekspress- ja GLONASS-satelliitteja.NPO Prikladnoi Mekhaniki (NPO PM), Industry - Manufacturing (Russian Federation) 27.7.2007 Jane's Space DirectoryExpress communications spacecraft Zak Anatoly: russianspaceweb.com 2009-05-19 Se on rakentanut myös Jubileinyi-koesatelliittin.Russia launches relay craft, commemorative satellite Clark, S: spaceflight Now. 2008-03-23. Yhtiö on tehnyt vuodesta 1995 alkaen yhteistyötä muun muassa Thales Alenia Space -yhtiön kanssa.Thales Alenia Space And NPO-PM To Finalize An Industrial Cooperation Agreement 11.12.2007 Space Mart Vuoteen 2008 yhtiön nimi oli NPO PM (FGUP «Nautšno-proizvodstvennoje objedinenije prikladnoi mehaniki akademika M. F. Rešetnjova») ja se tunnettiin myös nimellä OKB-10. Mihail Rešetnjov perusti sen vuonna 1959. Se toteutti 27 satelliittiperhettä ja rakensi tuhansia satelliitteja. == Lähteet == == Aiheesta muualla == *Sivusto englanniksi *Sivusto venäjäksi Luokka:Venäläiset avaruusteknologiayhtiöt
Rokiškis

Rokiškis on Liettuan koilliosassa, Panevėžysin läänissä sijaitseva kaupunki. Se on Rokiškisin kunnallispiirin hallinnollinen keskus. Vuonna 2010 kaupungin väkiluku oli 15 324 asukasta.Population at the beginning of the year by city / town and year, Liettuan tilastokeskus. Viitattu 12.9.2010. == Lähteet == ==Aiheesta muualla== *Kaupungin virallinen keskus Luokka:Panevėžysin läänin kaupungit
Muonion vaakuna

Muonion vaakuna on Muonion kunnan tunnus, jonka aihe kuvaa Lapin luontoa. Vaakunan selitys kuuluu ”punaisessa kentässä harjakoroisen tyviön yläpuolella kuusisakarainen tähti; kaikki hopeaa”. Vaakunan on suunnitellut B. Harald Hellström, ja Muonion kunnanvaltuusto hyväksyi sen kokouksissaan 1. kesäkuuta ja 30. syyskuuta 1955. Sisäasiainministeriö vahvisti vaakunan käyttöön 15. marraskuuta samana vuonna. == Lähteet == * * Muonio Vaakuna
Reckless (albumi)

Reckless on Bryan Adamsin neljäs studioalbumi. Albumi julkaistiin 29. lokakuuta 1984 A&M; Recordsin kautta ja sen tuottivat Bryan Adams ja Bob Clearmountain. Albumi on yksi menestyneimpiä Adamsin levyjä. Albumi myi Yhdysvalloissa 5 miljoonaa kappaletta ja se oli ensimmäinen kanadalainen albumi, joka myi yli miljoona kappaletta pelkästään Kanadassa. Ilmestymisvuonnaan levy sijoittui ensimmäiselle sijalle Billboard 200 -listalla ja saavutti korkeita listasijoituksia myös muissa maissa. Albumilta julkaistiin kuusi singleä: Run to You, Somebody, Heaven, Summer Of '69, One Night Love Affair ja It's Only Love. Kaikki kuusi singleä sijoittuivat TOP-15-osastoon Billboardin singlelistalla. Samaan suoritukseen oli yltänyt aiemmin vain Michael Jackson Thriller-albuminsa singleillä. Albumi oli sijalla #49 Kerrang!-lehden 100 Greatest Heavy Metal Albums of All Time -listalla. Levy nauhoitettiin Little Mountain Sound Studios -studiolla Vancouverissa, Kanadassa maalis-elokuun välillä vuonna 1984. 12\. joulukuuta 2009 radioasema In the Air juhlisti albumin 25-vuotisjuhlaa soittamalla sen läpi kokonaisuudessaan. == Kappalelista == # # # # # # # # # # == Muusikot == *Bryan Adams – laulu, kitara, piano, haitari *Keith Scott – kitara, taustalaulu *Jim Vallance – perkussiot *Dave Taylor – bassokitara *Pat Steward – rummut, taustalaulu *Tommy Mandell – koskettimet *Jody Perpick – taustaäänet ja laulut *Mickey Curry – rummut *Tina Turner – laulu kappaleella It's Only Love *Steve Smith – rummut kappaleella Heaven Luokka:Vuoden 1984 albumit Luokka:Bryan Adamsin albumit
Chevy Chase (Maryland)

Chevy Chase on Yhdysvaltain Marylandin osavaltiossa Montgomeryn piirikunnassa sijaitseva kunnallishallinnoton kaupunki ja väestönlaskennallinen asuinpaikka. Lisäksi siihen kuuluu muutamia seudun kyliä, jotka liittävät Chevy Chasen nimeensä. Siihen kuuluu myös District of Columbian puolella Washingtonissa oleva Chevy Chase -niminen paikkakunta. Chevy Chase on lähinnä asuinalue, ja sen lähellä on yksi suuri ostosalue Friendship Heights. 1900-luvun alkupuolella seudun asujaimistolle oli asetettu rajoituksia ihonvärin ja uskonnon perusteella. Rajoitukset kiellettiin 1948 korkeimman oikeuden päätöksellä. 2010-luvulla Movoto-kiinteistövälitysyhtiö valitsi Chevy Chasen Washingtonin pääkaupunkiseudun parhaaksi asuinalueeksi. Toiseksi ja kolmanneksi sijoittuivat niin ikään Marylandin puolella sijaitsevat Kensington ja Bethesda. ==Lähteet== ==Aiheesta muualla== *Chevy Chasen historia Luokka:Marylandin kunnallishallinnottomat alueet
Sysmä (Joroinen)

Sysmä eli Sysmäjärvi on Vuoksen vesistöön kuuluva suurehko järvi Joroisissa, Etelä-Savossa. Sen pinta-ala on 33 neliökilometriä, ja pinnankorkeus on 88 metriä merenpinnan yläpuolella. Sysmä saa vetensä pääasiassa lännestä Maavedestä Kiekan kanavaa pitkin sekä myös pohjoisesta Syvänsijärvestä, jonka vedet laskevat Suihkolanjokea pitkin Sysmän pohjoisosaan. Kiekan kanavassa sijaitsee Kiekan voimalaitos, joka säännöstelee Maavedestä laskevia vesiä. Sysmä laskee idässä Huutokoskea pitkin pieneen Jokijärveen, josta vedet laskevat edelleen Välijokea ja Joroisvirtaa pitkin Saimaaseen, Haukiveden Joroisselkään. Kaakossa Kärängänsunti yhdistää järven samalla tasolla sijaitsevaan pienempään järveen, Paroon. Sysmä on luode–kaakkosuunnassa 15 kilometriä pitkä ja enintään 3 kilometriä leveä. Laaja Savuniemi jakaa järven kahteen suurempaan altaaseen, eteläiseen varsinaiseen Sysmään ja pohjoiseen Sikalanselkään. Järvessä on noin 260 saarta, joista mainittavia ovat Uitonsaari, Kaupinsaari, Laasonsaari, Käpysaari ja Lamposaari. Lännessä sijaitsee pitkä ja kapea Kiekanlahti. Sysmän rantaviivan pituus on 167 kilometriä. Järven keskisyvyys on 5,8 metriä. Suurin syvyys, 18 metriä, on mitattu Tetriniemen koillispuolisesta syvänteestä. Sysmän vedenlaatu on yleisen käyttökelpoisuusluokituksen mukaan hyvä. Vesi on lievästi humuksista, minkä vuoksi se on väriltään hieman ruskeaa. Järvi on lievästi rehevöitynyt. Pienet ja matalat lahtialueet, kuten Kiekanlahti ja Javananlahti, ovat rehevöityneet rajummin ja ovat vedenlaadultaan tyydyttäviä tai välttäviä. Sysmän vesitilavuus on 116 387 000 kuutiometriä eli noin 116,4 kuutiohehtometriä. == Lähteet == Luokka:Joroisten järvet Luokka:Haukiveden–Kallaveden alue
Labor Day

Labor Day on Yhdysvalloissa virallinen vapaapäivä. Sitä vietetään vuosittain syyskuun ensimmäisenä maanantaina. Sitä ei pidä sekoittaa Suomessa vappuna tunnettuun työläisten juhlapäivään, jota vietetään 1. toukokuuta. Ensimmäistä kertaa Labor Dayta vietettiin 5. syyskuuta 1882 New Yorkissa. Yhdysvalloissa sitä pidetään kesän päätösjuhlana. Silloin järjestetään muun muassa paraateja ja eväsretkiä, ja ihmiset grillaavat pihoillaan. Poliittisten puheiden tai mielenosoitusten osuus on pienempi kuin vastaavana toukokuussa vietettävänä kansainvälisenä työläisten päivinä. ==Lähteet== == Aiheesta muualla == Luokka:Yhdysvaltain liittovaltion juhlapäivät
Suomen naisten salibandymaajoukkue

Suomen naisten salibandymaajoukkue on Suomen Salibandyliiton hallinnoima joukkue, joka edustaa Suomea kansainvälisissä otteluissa. Naisten maajoukkue perustettiin vuonna 1992. Suomi on voittanut salibandyssa naisten maailmanmestaruuden vuosina 1999 ja 2001. Vuoden 2019 maailmanmestaruuskilpailuiden jälkeen Suomi oli IFF:n rankingissa kolmantena. == Historia == Naisten maajoukkueen ensimmäinen tapaaminen pidettiin 1.–2. kesäkuuta 1991 Helsingin Vuosaaressa. Paikalle kokoontui 30 pelaajaa eri puolilta Suomea. Seurajoukkueiden ja Risto Kauppisen aloitteesta syntynyt maajoukkue leireili kauden 1991–1992 aikana kolmesti. Toukokuussa 1992 Kauppinen lähetti kaikille IFF:n jäsenmaille kirjallisen pyynnön ensimmäisen maaottelun järjestämiseksi. Kesäkuun 10. päivä mennessä ei ollut tullut yhtään vastausta, jos huomioon ei oteta Ruotsia, joka oli jo aiemmin ilmoittanut kiinnostuksesta maaottelun järjestämiseen. == Joukkue == Maajoukkue maailmanmestaruuskisoihin marras-joulukuussa 2021: P # Pelaaja Seura MV 88 Krista Nieminen UH BEO MV 35 Tiltu Siltanen Malmö FBC P 5 Silja Eskelinen Malmö FBC P 80 My Kippilä Team Thorengruppen P 26 Elli Kylmäluoma Koovee P 32 Inka Lampinen PSS P 11 Laura Manninen Pixbo P 4 Iida Mettälä Malmö FBC P 9 Daniela Westerlund EräViikingit H 18 Johanna Homi Classic H 13 Meri-Helmi Höynälä TPS H 27 Oona Kauppi Team Thorengruppen H 28 Veera Kauppi Team Thorengruppen H 96 Sofia Leino TPS H 82 Hanna Niemelä UH BEO H 6 Sanni Nieminen Classic H 3 Sara Piispa UH BEO H 8 Laura Rantanen TPS H 89 Jenna Saario TPS H 21 Ella Sundström PSS == Alle 19-vuotiaat tytöt == === Saavutukset === * MM-kultaa vuonna 2012, 2020 * MM-hopeaa vuosina 2004, 2006, 2010 2014, 2016, 2018 * MM-pronssia vuonna 2008 == Lähteet == == Aiheesta muualla == * Maajoukkue Salibandyliiton sivustolla Luokka:Salibandymaajoukkueet Luokka:Suomen salibandy Salibandy, naiset
Tsiklon (satelliitti)

Tsiklon (venäjäksi Циклон) oli Neuvostoliiton ensimmäinen navigaatiosatelliittijärjestelmä. Sen seuraajaa Parus-järjestelmää ja GLONASS- järjestelmää operoi nykyään Venäjän avaruusvoimat. Ensimmäinen Tsiklon- satelliitti laukaistiin 15. toukokuuta 1967 ja viimeinen 27. heinäkuuta 1978. Satelliitteja laukaistiin yhteensä 31 kappaletta. Kuten Yhdysvaltain laivaston Transit, Tsiklonin tarkoitus oli antaa omille ydinaseita kuljettaville sukellusveneille riittävän tarkka lähtökoordinaatti ohjusten laukaisua verten. Järjestelmän kehitys alkoi vuonna 1962. Järjestelmä tuli operatiiviseen käyttöön vuonna 1972, jolloin jo kehitettiin Tsiklon B eli Parus- satelliitteja. Tsiklonin suunnitteli NPO PM eli nykyinen Rešetnev. Paikannus- ja radiojärjestelmät toteutti NII Radiopribor (pääsuunnittelija Ivanov) ja tietoliikennejärjestelmän toteutti MNIIRS MPSS (Nesvist). Satelliitit laukaistiin Kosmos-3M-raketeilla Plesetskistä. Laivoihin asennettiin Tsunami- niminen järjestelmä, jossa oli Sirius-radio, Signal-antenniohjaus, Konus-4-antenni ja Kvant-L-antenni. Ensimittauksessa paikkavirhe oli 4 km, jota parannettiin 10–30 kertaa tarkemmaksi. Vuonna 1969 virhe oli 100 metriä. Tarkennus vaati maan painovoiman ja geoidin tarkempaa tuntemusta. Tsiklonin runko (KAUR-1 pohjainen) oli kahden metrin halkaisijan omaava kolmimetrinen sylinteri. Asento säädettiin gravitaatiostabiloinnilla. Satelliitin sähköteho oli vain 200 wattia. Se painoi 800 kg. == Aiheesta muualla == * Tsiklon Luokka:Navigaatiosatelliitit Luokka:Neuvostoliiton avaruustoiminta
Lento

Lento voi viitata johonkin seuraavista * lentäminen, liikkumista ilmassa tai avaruudessa ** lento, yksittäinen lentomatka (esim. reittilento) * lento (ital.), ’hitaasti’, nopeusmerkintä musiikissa * Lento, perhossuku paksupäiden yläheimossa * Lento, kunta Haute-Corsen departementissa Ranskan Korsikassa * Lento (Flight), yhdysvaltalainen elokuva vuodelta 2012 * Lento, Harmajan albumi * Lento, Jarkko Tontin romaani * Lento, sukunimenä: ** Nea Lento (s. 2002), suomalainen kolmiloikkaaja ja pituushyppääjä ** Reino Lento (1906–1988), suomalainen taloustieteilijä
Kirjamaalaus

Kirjamaalaus on käsikirjoitusten kuvittamista miniatyyrimaalauksilla sekä ornamenteilla ja koristeellisilla alkukirjaimilla. Tekstin ja kuvien ohella sivujen reunoja kuvioitiin ornamentein. Kirjamaalausta harjoitettiin antiikista renessanssiajalle asti. Kirjapainotaito syrjäytti käsin tehdyt maalaukset. Kirjamaalauksesta käytetään myös nimeä miniatyyrimaalaus, joka kuitenkin sisältää kirjamaalauksen ohella erityisen pienikokoiset maalaukset. Miniatyyri-sana on tullut punaisesta lyijymönjästä, latinalaiselta nimeltään minium, jota käytettiin paljon varhaisessa kirjamaalauksessa. Kirjamaalaus kehittyi itsenäiseksi taidelajiksi 400-luvulla, kun sidotut kirjat yleistyivät. Kirjamaalausta käytettiin arvokkaissa käsikirjoituksissa. Vanhimpia kirjamaalauksia ovat egyptiläisten papyruskääröjen kuvitukset 100-luvulla eaa. ==Keskiaika== Keskiajalla kirjamaalausta harjoitettiin luostareissa. Tärkeimmät keskukset olivat Irlannissa ja Englannissa 650–1150-luvuilla. Merkittäviä paikallisia kirjamaalauksen tyylejä loivat Toursin, Reimsin, Aachenin ja Sankt Gallenin luostareiden maalauskoulut. Aluksi maalaus keskittyi ornamentiikkaan ja alkukirjaimiin, mutta myös ihmishahmoista tuli tärkeitä kuva-aiheita karolingisella kaudella 750–850. Ottolainen kirjamaalaus 900-luvulla sai aiheensa Kristuksen, Marian ja pyhimysten elämäkerroista. Bysanttilaisessa kirjamaalauksessa taas tyypillistä oli tyylittely ja seremoniallisuus. Pariisi nousi kirjamaalauksen keskukseksi gotiikan ajalla 1200-luvulla. Maalausten aiheet alkoivat tuolloin maallistua, ja mukaan tulivat muun muassa trubaduurit, minnelaulajat ja ritariromantiikka. Tyyliltään gotiikan kirjamaalaus oli aiempaa sirompaa. Myöhäisgotiikan aikana maisemataustat ja syvyysvaikutelman käyttö lisääntyivät kirjamaalauksessa. Uutta realistisempaa suuntaa edustivat Alankomaissa Limbourgin veljekset ja van Eyckit sekä Ranskassa Jean Pucelle ja Jean Fouquet. Kirjamaalauksen viimeisen kukoistuskauden keskuksia renessanssin aikana oli Ranskan ja Alankomaiden ohella Italia. == Katso myös == *Tuntien kirjat *Persialainen miniatyyrimaalaus ==Lähteet== ==Aiheesta muualla== Luokka:Käsikirjoitukset Luokka:Seulonnan keskeiset artikkelit
Päijänne (Kinnulan Kangaskylä)

Päijänne on pieni suolampi Kinnulassa lähellä Kangaskylää. == Lähteet == Luokka:Viitasaaren reitti Luokka:Kinnulan järvet Luokka:Isojoen–Jääjoen valuma-alue